**กสอ. ผนึก JETRO เปิดมุมมอง​ SMEs​ นำเทคโนโลยีอุตสาหกรรมขับเคลื่อนธุรกิจ**

กรุงเทพฯ 18 ธันวาคม 2561 : นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ได้รับเกียรติเข้าร่วมงานพร้อมกล่าวนโยบายความร่วมมือไทย-ญี่ปุ่นในงานสัมมนาหัวข้อ “Thailand – Japan Joint Project for Nurturing New Industry” โดย​ Mr. Hiroki Mitsumata ประธานกรรมการ องค์การส่งเสริมการค้าต่างประเทศของญี่ปุ่น (JETRO) กล่าวเปิดสัมมนา​ ทั้งนี้มี นายอดิทัต วะสีนนท์ รองผู้อำนวยการสำนักงานเศรษฐกิจอุตสาหกรรม คณะผู้บริหารและเจ้าหน้าที่องค์การส่งเสริมการค้าต่างประเทศของญี่ปุ่น (JETRO), กระทรวง METI และ AOTS วิทยากรจากบริษัทชั้นนำของประเทศญี่ปุ่น รวมทั้งนักธุรกิจและผู้ประกอบการจากประเทศญี่ปุ่น เข้าร่วมสัมมนา ณ โรงแรมแลนด์มาร์ค กรุงเทพฯ

การสัมมนาดังกล่าว จัดโดยองค์การส่งเสริมการค้าต่างประเทศของญี่ปุ่น (JETRO) ซึ่งได้เชิญผู้แทนจากบริษัทชั้นนำของประเทศญี่ปุ่นมานำเสนอโครงการนำร่อง 8 โครงการ แก่ผู้เข้าร่วมงาน ได้แก่ 1. Lean automation โดยใช้หุ่นยนต์ 2. นวัตกรรมและระบบ automation ที่เกี่ยวข้องกับสุขภาพ 3. ระบบติดตามผลจากการใช้ยา 4. กลยุทธ์และการวางแผนในการทำโรงงานอุตสาหกรรมในประเทศไทย โดยใช้ระบบ automation 5. การนำระบบ IOT มาใช้กับภาคการเกษตร 6. การจัดการระบบห่วงโซ่อุปทาน 7. ระบบนำทางอัจฉริยะ 8. ระบบ Real-time Tracking ตำแหน่งรถขนส่งสินค้า ซึ่งทั้ง 8 โครงการนี้​ เน้นด้านเทคโนโลยีหลากหลายประเภทอุตสาหกรรมที่เป็นประโยชน์แก่นักธุรกิจและผู้ประกอบการอุตสาหกรรมของไทยและญี่ปุ่น## PRDIP (กลุ่มประชาสัมพันธ์ สำนักงานเลขานุการกรม) รายงาน / ภาพข่าว